贈别太臻禪者
作者：釋重顯
朝代：宋

paragraphs: 武陵山水何秘邃，元化功兮不容易。
壇曾善卷韜龍光，洞亦桃花副麟趾。
仍思昔日吾祖浩浩提綱宗，消息曠斷寰宇空。
又聞高大舜讓公器，祥瑞却生蘆葦叢。
人由境兮冥道德，境有人兮分玉石。
臻禪本自偃殊方，忽向其中誕孤跡。
迢迢海甸來尋我，一十二年同冷坐。
羽翼摶風今是時，拂盡天雲乃飛過。